Politiet mødte torsdag eftermiddag talstærkt op for at få en psykisk syg mand ud af sin lejlighed. Manden truede med at slå sig selv ihjel, derfor havde politiet en taktisk anholdelsesgruppe på stedet. Manden havde ingen gidsler, men sagde til politiet, at han havde en kniv. Derfor havde politiet afspærret et større område omkring Grønnegade i Brønderslev, fortæller vagtchef ved Nordjyllands Politi Poul Badsberg. Manden er nu anholdt og kørt væk fra stedet.

Referat:
En psykisk syg mand har barrikaderet sig i sin lejlighed i Brønderslev, politiet har afspærret et større område.